Cument il venger se pura. 
Un jur vint tut privement 
Au despenser e cointement: 
»Sire", fet il, „pur Deu vus pri, 
De une chose seez garni: 
Nostre mestre par lu[n]esuns 
Ad en la teste esturdeisuns. 
Le sen pert, si devent devé; 
Si il ne est erraument lié, 
Cil ke il encuntrer purad 
Ja pus, si il put, ne mangera." 
E dit li despenser: „Pur veir, 
Si jeo poeie le ure saver, 
Jeo le freie tre ben lier, 
Ke il ne vus pust damager."' 
Nidoye dit (il): ,,Jeo vus dirai 
Si cum autre fez veii ai: 
Kant il gardera ca e la 
E de sun sege levera 
E sun eschamel dejetera 
E cum devé se cuntendera, 
Dunc sachez ben vereiment 
Ke sa deverie lui prent, 
Ne ja sera revenu, 
Eynz ke il seit liez e ben batu." 
E li autre dit: ,,Jeo gaiterai 
Cel hure a meuz ke saverai; 
E quant tel signe verrai, 
Lier e batere ben le frai; 
Ja si Deu plest, par sa folie 
Ne perdera nuli la vie." 
Celui pas ne se ublia: 
Les forces sun maistre musca. 
Un jur vout li meistres tailer; 
Kant ne pout ses forces truver, 
Esgarda sa, esgarda la 
E de sun sege se leva, 
Le escamel ala jetaunt 
E ses forces par tut queraunt; 
La terre envirun se bati 
E se cuntint cum esturdi. 
L(u)i despensers kant il co vit, 
Ne li turna a nul delit: 
Serjanz erraument apella, 
Le mestre lier commaunda 
E puis ben batre e deslier. 
Kant co fu fet, vet demaunder 
Pur quei lui li ad si ledengé. 
»Nidoy" dit il „le me ad cunté 
Ke vus avez par lu[n]esuns 
En cele teste esturdisuns, 
E ki ben vus ne liereit, 
Acun de nus le cumpareit."' 
Li meistres apele Nidoi: 
„Puis kant” dit il ‚les sens ne oi 
Ke jeo soleie estre devé?" 
E Nidoy li ad demaundé: 
,E vus me dite dunc un el: 
N:o 4. 
Pus quant ne mangue jeo mel?" 
Le despenser e li serjanz 
Tuz en ristre, petiz e granz." 
E dit li fiz: „(Co fu a dreit, 
Kar ki sun cumpainun deceit, 
Ben doeit aver encumbrer, 
Kar cele [l. colee] demaunde sa pier." 
„Pur co, beu fiz, ne deis esforcer 
De tun cumpainun encumbrer, 
Ke tu ne seez plus gabbé, 
Par tun gabeis desjugelé. 
Deus lecheurs ensemble asis 
Devant li rei a meinger mis. 
Les ossemenz li un de eus prist, 
Devant sun cumpainun les mist. 
»Sire", dist il, ,, mun cumpainun 
Mult est de manger mal glutun: 
Trestut les os ad despoilez 
Ke vus devant ci veez." 
E li autres ben respundi, 
Sun gabeis tre ben li rendi: 
»Sire", fet il, „jeo ai fet a dreit; 
Feit ai co ke home fere deit: 
Mangai la char, les os lessai, 
De ren mespris ne ai. 
Mes cit lechur remist ren, 
Il ad fet autel cum un chen: 
La char [e] les os ensement 
Tut ad mangé comunement." 
Dunc fu li lechur desjugelé 
E par la sale dehuté. 
Beu fiz, tu ne deis crere pas 
Tute le ren ke tu oras; 
Ne pur perte trop doler 
Kant tu ne poez amender; 
Ce ke tu as, gardez le ben, 
Ke aprés ne [te] pleinez de rien. 
Treis maneres de sen te ai dit, 
Si te cunterai de un respit: 
Uns home en sun gardin entra, 
Le chant des oiseus mut ama. 
Un oisel oi chanter, 
Si le prist forement a cuveiter. 
A un lacun cel oisel prit. 
Le oisel le demanda e dit: 
„A quei te vousis traveiller 
Pur mei deceivre e de enginner?" 
»Jeo voil”, dit il, „ke tu me chantes.” 
»Jeo volenters, si tu me grantes 
Ke jeo me auge u voderai, 
Tant cum voderas chanterai, : 
Si te aprenderai pur veir 
Tres maneres de saver." 
Li prudum aler le lessa 
E sa promesse demaunda. 
20 
